**Telki Község**

**Polgármestere**

**Előterjesztés**

**Gyepmesteri szerződés felmondásáról**

**Az előterjesztést tárgyalja:** képviselő-testület

**Elfogadáshoz szükséges többség:** egyszerű többség

**Az előterjesztés mellékletei**: ------

Telki község Önkormányzata 2015. október 30-án megbízási szerződést kötött a POLISZ Biztonsági Kft.-vel ( 1196 Budapest, Ady Endre út 51.) az élő állat befogása és állati tetemek elszállítása tárgyában.

A szolgáltatásért fizetett havi átalánydíj 65.000.- Ft+Áfa

A gyepmesteri feladatok ellátásra vonatkozóan a POLISZ Kft.-vel 2015. október 30-án kötött határozatlan idejű szerződés 30 napos határidővel történő rendes felmondását és a tevékenység ellátására más szolgáltatóval új szerződés megkötését javaslom.

A szerződés megkötésének előkészítéseként állatmenhelyi szolgáltatást nyújtó, kóbor kutyák befogásával, közterületről történő elszállításával, illetve magánterületen illegálisan tartott veszélyes kisállatok, valamint a helytelen tartási körülmények miatt veszélyeztetetté vált kisállatok elszállításával foglalkozó cégtől indokolt árajánlatot kérni.

Az alábbi szolgáltatóktól javaslunk ajánlatot bekérni:

Zöld Sziget Állatmenhely (2045 Törökbálint, Idamajor 18.)

Mancs-Rancs Állatvédő Közhasznú Egyesület (2051 Biatorbágy, Lomb u. 15.)

Állat- és Természetvédők Budaörsi Egyesülete (2045 Budaörs, Lévai u. 34.)

Telki, 2018. február 12.

Deltai Károly

polgármester

**Határozati javaslat**

**Telki község**

**Önkormányzat**

**Képviselő-testülete**

**…./2018. (II. . ) Öh. számú**

**határozata**

**Gyepmesteri szerződés felmondásáról**

1.Telki község Önkormányzat Képviselő-testülete úgy határozott, hogy a POLISZ Biztonsági Kft.-vel ( 1196 Budapest, Ady Endre út 51.) kötött megbízási keretszerződést, 30 napos felmondási idővel, rendes felmondással megszünteti.

2.Telki község Önkormányzatának Képviselő-testülete árajánlatot kér be a gyepmesteri szolgáltatás biztosítására az alábbi szolgáltatóktól:

1. Zöld Sziget Állatmenhely (2045 Törökbálint, Idamajor 18.)
2. Mancs-Rancs Állatvédő Közhasznú Egyesület (2051 Biatorbágy, Lomb u. 15.)
3. Állat- és Természetvédők Budaörsi Egyesülete (2045 Budaörs, Lévai u. 34.)

Határidő: azonnal

Felelős: polgármester